CELEX: 52017PC0574
Language: da
Date: 2017-10-05
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Toldunderudvalget, der er nedsat i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med erstatning af associeringsaftalens protokol I vedrørende definition af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til den regionale konvention om pan-Euro-Middelhavsregler for præferenceoprindelse

EUROPA-KOMMISSIONEN
            Bruxelles, den 5.10.2017
            COM(2017) 574 final
            2017/0252(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Toldunderudvalget, der er nedsat i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med erstatning af associeringsaftalens protokol I vedrørende definition af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til den regionale konvention om pan-Euro-Middelhavsregler for præferenceoprindelse
            
               
         
         
            
               BEGRUNDELSE
            
            
               1.FORSLAGETS GENSTAND
            
            
               Dette forslag vedrører en afgørelse om fastlæggelse af den holdning, der skal indtages på Unionens vegne i Toldunderudvalget, der er nedsat i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side ("aftalen"), i forbindelse med den planlagte vedtagelse af en afgørelse om erstatning af aftalens protokol I vedrørende definition af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til den regionale konvention om pan-Euro-Middelhavsregler for præferenceoprindelse
                  1
                ("konventionen").
            
            
               2.BAGGRUND FOR FORSLAGET
            
            
               2.1Protokol I til aftalen
            
            
               Aftalen har til formål at etablere en præferencehandelsordning – et vidtgående og bredt frihandelsområde (DCFTA). Denne ordning øger markedsadgangen mellem EU og Georgien. Protokol I til aftalen vedrører definitionen af begrebet "produkter med oprindelsesstatus" og metoderne for administrativt samarbejde. Aftalen trådte i kraft den 1. juli 2016.
            
            
               2.2.Toldunderudvalget EU-Georgien
            
            
               
                  I artikel 38 i protokol I fastsættes det, at Toldunderudvalget som nedsat ved aftalen kan træffe afgørelse om at ændre protokol I til aftalen.
               
            
            
               2.3.Den påtænkte retsakt, der skal vedtages af Toldunderudvalget EU-Georgien
            
            
               
                  Toldunderudvalget EU-Georgien skal vedtage en afgørelse om erstatning af aftalens protokol I vedrørende definitionen af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til konventionen.
               
               
                  Formålet med den påtænkte retsakt er at sikre en effektiv gennemførelse af konventionen.
               
            
            
               3.DEN HOLDNING, DER SKAL INDTAGES PÅ UNIONENS VEGNE
            
            
               I konventionen fastsættes der bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter. EU undertegnede konventionen den 15. juni 2011. Georgien anmodede om at tiltræde konventionen den 23. september 2015 og ved afgørelse nr. 1 af 28. september 2016
                  2
                besluttede Det Blandede Udvalg under konventionen, at Georgien burde opfordres til at tiltræde konventionen.
            
            
               EU og Georgien deponerede deres godkendelsesinstrument hos depositaren for konventionen henholdsvis den 26. marts 2012 og den 17. maj 2017. I henhold til konventionens artikel 10, stk. 3, trådte den således i kraft for EU den 1. maj 2012 og for Georgien den 1. juli 2017.
            
            
               I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at konventionen anvendes effektivt. Den foreslåede afgørelse, der skal vedtages af Toldunderudvalget EU-Georgien, er et nødvendigt proceduremæssigt skridt til opnåelse af målet med konventionen, som er at erstatte protokollerne om oprindelsesregler i associeringsaftaler mellem konventionens kontraherende parter med en protokol, hvori der henvises til konventionen. 
            
            
               Det har derfor ikke været nødvendigt at afholde høringer af interesserede parter.
            
            
               
                  Det har heller ikke været nødvendigt at udarbejde en konsekvensanalyse, eftersom de foreslåede ændringer er af teknisk art og ikke berører substansen i den gældende protokol om oprindelsesregler.
               
            
            
               4.RETSGRUNDLAG
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               
                  I henhold til artikel 218, stk. 9, i traktaten om Den Europæiske Unions funktionsmåde ("TEUF") vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
               
               
                  Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver". 
               
            
            
               4.1.2.Anvendelse på det foreliggende tilfælde
            
            
               
                  Toldunderudvalget EU-Georgien er et organ, der er nedsat ved en aftale, nemlig associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side.
               
               
                  Den retsakt, som Toldunderudvalget EU-Georgien skal vedtage, er en retsakt, der har retsvirkninger.
               
               
                  Den påtænkte retsakt supplerer eller ændrer ikke den institutionelle ramme for aftalen.
               
               
                  Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
               
            
            
               4.2.Materielt retsgrundlag
            
            
               4.2.1.Principper
            
            
               
                  Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af målet for og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt mål eller består af to led, og det ene af disse mål eller disse led kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have en enkelt hjemmel, nemlig den, der kræves af det primære eller fremherskende mål eller led.
               
            
            
               4.2.2.Anvendelse på det foreliggende tilfælde
            
            
               
                  Det vigtigste mål med og indhold af den påtænkte retsakt vedrører den fælles handelspolitik.
               
               
                  Det materielle retsgrundlag for den foreslåede afgørelse er derfor artikel 207 i TEUF.
               
            
            
               4.3.Konklusion
            
            
               
                  Retsgrundlaget for den foreslåede retsakt bør være artikel 207 sammenholdt med artikel 218, stk. 9, i TEUF.
               
            
            
               2017/0252 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Toldunderudvalget, der er nedsat i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med erstatning af associeringsaftalens protokol I vedrørende definition af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til den regionale konvention om pan-Euro-Middelhavsregler for præferenceoprindelse
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207 sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side ("aftalen") blev indgået af Unionen ved Rådets afgørelse 2014/494/EU af 16. juni 2014
                  3
                og trådte i kraft den 1. juli 2016.
            
            
               (2)I henhold til artikel 38 i protokol I til aftalen kan Toldunderudvalget som nedsat ved aftalen vedtage ændringer til bestemmelserne i protokol I.
            
            
               (3)Toldunderudvalget EU-Georgien skal vedtage en afgørelse om erstatning af aftalens protokol I til aftalen vedrørende definition af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til den regionale konvention om pan-Euro-Middelhavsregler for præferenceoprindelse
                  4
                ("konventionen").
            
            
               (4)Den holdning, der skal indtages på Unionens vegne i Toldunderudvalget EU-Georgien, bør fastlægges, da afgørelsen får bindende virkning for Unionen.
            
            
               (5)I konventionen fastsættes der bestemmelser om oprindelsen for de varer, der handles med inden for rammerne af de relevante aftaler, som er indgået mellem de kontraherende parter. Konventionen trådte i kraft for Unionen den 1. maj 2012 og for Georgien den 1. juli 2017.
            
            
               (6)I konventionens artikel 6 fastsættes det, at hver kontraherende part træffer hensigtsmæssige foranstaltninger for at sikre, at konventionen anvendes effektivt. Protokol I til aftalen bør erstattes med en ny protokol, hvori der for så vidt angår oprindelsesreglerne henvises til konventionen.
            
            
               (7)Da den retsakt, der skal vedtages af Toldunderudvalget EU-Georgien, ændrer protokol I til aftalen, bør den offentliggøres i Den Europæiske Unions Tidende efter vedtagelsen.
            
            
               (8)I Toldunderudvalget EU-Georgien skal Unionen repræsenteres af Kommissionen i overensstemmelse med artikel 17, stk. 1, i traktaten om Den Europæiske Union ("TEU") —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Toldunderudvalget EU-Georgien, der er nedsat i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, baseres på det udkast til afgørelse vedtaget af Toldunderudvalget, der er knyttet til nærværende afgørelse.
            
            
               Mindre ændringer af udkastet til Toldunderudvalgets afgørelse kan vedtages af repræsentanter for Unionen i Toldunderudvalget uden yderligere afgørelse truffet af Rådet.
            
            
               Artikel 2
            
            
               Efter at Toldunderudvalget har vedtaget afgørelsen, offentliggøres den i Den Europæiske Unions Tidende.
            
            
               Artikel 3
            
            
               Denne afgørelse er rettet til Kommissionen.
            
         
         
            
               Udfærdiget i Bruxelles, den .
            
            
               
                     På Rådets vegne
               
               
                     Formand
               
            
         
         
            
                  
                     (1)
                  EUT L 54 af 26.2.2013, s. 4.
               
               
                  
                     (2)
                  EUT L 329 af 3.12.2016, s. 118.
               
               
                  
                     (3)
                  EUT L 261 af 30.8.2014, s. 1.
               
               
                  
                     (4)
                  EUT L 54 af 26.2.2013, s. 4.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 5.10.2017
            COM(2017) 574 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Toldunderudvalget, der er nedsat i henhold til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side, i forbindelse med erstatning af associeringsaftalens protokol I vedrørende definition af begrebet "produkter med oprindelsesstatus" og metoderne for administrativt samarbejde med en ny protokol, hvori der henvises til den regionale konvention om pan-Euro-Middelhavsregler for præferenceoprindelse
            
               
         
         
            
               Udkast
               AFGØRELSE Nr. … TRUFFET AF TOLDUNDERUDVALGET EU-GEORGIEN
            
            
               af 
            
            
               om erstatning af protokol I til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side vedrørende definition af begrebet "produkter med oprindelsesstatus" og metoderne for administrativt samarbejde
            
            
               TOLDUNDERUDVALGET EU-GEORGIEN HAR —
            
            
               under henvisning til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side
                  1
               , særlig artikel 23, stk. 2,
            
            
               under henvisning til protokol I til associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side vedrørende definition af begrebet "produkter med oprindelsesstatus" og metoderne for administrativt samarbejde, og
            
            
               ud fra følgende betragtninger:
            
            
               (1)I artikel 23, stk. 2, i associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side ("aftalen") henvises der til aftalens protokol I ("protokol I") for så vidt angår oprindelsesreglerne.
            
            
               (2)Aftalen trådte i kraft den 1. juli 2016.
            
            
               (3)I artikel 38 i protokol I fastsættes det, at Toldunderudvalget som nedsat ved aftalens artikel 74 kan træffe afgørelse om at ændre bestemmelserne i protokol I.
            
            
               (4)Den regionale konvention om pan-Euro-Middelhavsregler for præferenceoprindelse
                  2
                ("konventionen") tager sigte på at erstatte de protokoller om oprindelsesregler, der i øjeblikket er i kraft mellem landene i pan-Euro-Middelhavsområdet, med en enkelt retsakt. 
            
            
               (5)Den Europæiske Union undertegnede konventionen den 15. juni 2011. Det Blandede Udvalg under konventionen besluttede ved sin afgørelse nr. 1 af 28. september 2016
                  3
               , at Georgien skulle opfordres til at tiltræde konventionen.
            
            
               (6)Unionen og Georgien deponerede deres godkendelsesinstrumenter hos depositaren for konventionen henholdsvis den 26. marts 2012 og den 17. maj 2017. I henhold til konventionens artikel 10, stk. 3, trådte den således i kraft for Unionen den 1. maj 2012 og for Georgien den 1. juli 2017.
            
            
               (7)Protokol I bør derfor erstattes af en ny protokol, der henviser til konventionen —
            
            
               VEDTAGET DENNE AFGØRELSE:
            
            
               Artikel 1
            
            
               Protokol I til associeringssaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side vedrørende definition af begrebet "produkter med oprindelsesstatus" og metoderne for administrativt samarbejde erstattes af teksten i bilaget til nærværende afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen.
            
         
         
            
               Den anvendes fra den …
            
            
               Udfærdiget i
            
            
                  For Toldunderudvalget
            
            
                  Formand
            
            
               Bilag
            
            
               Protokol I
            
            
               Vedrørende definition af begrebet "produkter med oprindelsesstatus" og metoder for administrativt samarbejde
            
            
               Artikel 1
            
            
               Gældende oprindelsesregler
            
            
               1.
                     Med henblik på gennemførelsen af denne aftale finder tillæg I og de relevante bestemmelser i tillæg II til den regionale konvention om pan-Euro-Middelhavsregler for præferenceoprindelse
                  4
                ("konventionen") anvendelse.
            
            
               2.
                     Alle henvisninger til den "relevante aftale" i tillæg I og i de relevante bestemmelser i tillæg II til konventionen fortolkes som henvisninger til nærværende aftale.
            
            
               Artikel 2
            
            
               Tvistbilæggelse
            
            
               1.
                     Hvis der i forbindelse med de i artikel 32 i tillæg I til konventionen fastsatte kontrolprocedurer opstår tvister, der ikke kan bilægges, mellem de toldmyndigheder, der anmoder om kontrol, og de toldmyndigheder, der er ansvarlige for kontrollens gennemførelse, forelægges disse Toldunderudvalget. Bestemmelserne om tvistbilæggelsesmekanismen i kapitel 14 (Tvistbilæggelse) i afsnit IV (Handel og handelsrelaterede anliggender) i denne aftale finder ikke anvendelse.
            
            
               2.
                     Under alle omstændigheder bilægges tvister mellem importøren og toldmyndighederne i den importerende part i henhold til denne parts lovgivning.
            
            
               Artikel 3
            
            
               Ændringer af protokollen
            
            
               Toldunderudvalget kan træffe afgørelse om at ændre denne protokols bestemmelser.
            
            
               Artikel 4
            
            
               Udtrædelse af konventionen
            
         
         
            
               1.
                     Hvis Den Europæiske Union eller Georgien med et skriftligt varsel meddeler depositaren for konventionen sit ønske om at udtræde af konventionen, jf. konventionens artikel 9, indleder Den Europæiske Union og Georgien øjeblikkeligt forhandlinger om oprindelsesregler med henblik på at gennemføre denne aftale.
            
            
               2.
                     Indtil sådanne nyforhandlede oprindelsesregler træder i kraft, finder oprindelsesreglerne i tillæg I og eventuelt de relevante bestemmelser i tillæg II til konventionen, der er gældende på tidspunktet for udtrædelsen, fortsat anvendelse på denne aftale. Fra tidspunktet for udtrædelsen fortolkes oprindelsesreglerne i tillæg I og eventuelt de relevante bestemmelser i tillæg II til konventionen dog således, at bilateral kumulation udelukkende tillades mellem Den Europæiske Union og Georgien.
            
            
               Artikel 5
            
            
               Overgangsbestemmelser – kumulation
            
            
               Uanset artikel 16, stk. 5, og artikel 21, stk. 3, i tillæg I til konventionen kan oprindelsesbeviset være et EUR.1-varecertifikat eller en oprindelseserklæring, hvis kumulationen udelukkende omfatter EFTA-lande, Færøerne, Den Europæiske Union, Tyrkiet, deltagerne i stabiliserings- og associeringsprocessen, Republikken Moldova og Georgien.
            
            
         
         
            
                  
                     (1)
                  EUT L 261 af 30.8.2014, s. 4.
               
               
                  
                     (2)
                  EUT L 54 af 26.2.2013, s. 4.
               
               
                  
                     (3)
                  EUT L 329 af 3.12.2016, s. 118.
               
               
                  
                     (4)
                  EUT L 54 af 26.2.2013, s. 4.